A BIZOTTSÁG (EU) 2019/973 RENDELETE

(2019. június 13.)

a 396/2005/EK európai parlamenti és tanácsi rendelet II. és III. mellékletének az egyes termékekben, illetve azok felületén található biszpiribak, denatónium-benzoát, fenoxikarb, flurokloridon, kizalofop-P-etil, kizalofop-P-tefuril, propakizafop és tebufenozid szermaradék-határértékei tekintetében történő módosításáról

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 14. cikke (1) bekezdésének a) pontjára és 49. cikkének (2) bekezdésére,

mivel:

(1) A fenoxikarb, a flurokloridon, a propakizafop és a tebufenozid tekintetében alkalmazandó szermaradék-határértékeket (a továbbiakban: MRL-ek) a 396/2005/EK rendelet III. mellékletének A. része állapította meg. A kizalofopként kifejezett kizalofop-P-etil és kizalofop-P-tefuril – beleértve a kizalofop-P-t – tekintetében alkalmazandó MRL-eket a 396/2005/EK rendelet III. mellékletének A. része állapította meg. A biszpiribak és a denatónium-benzoát tekintetében a 396/2005/EK rendelet nem határozott meg MRL-eket, és mivel ezek a hatóanyagok nem szerepelnek a szóban forgó rendelet IV. mellékletében, rájuk nézve alapértelmezett értékként a 396/2005/EK rendelet 18. cikke (1) bekezdésének b) pontja szerinti 0,01 mg/kg alkalmazandó.

(2) A biszpiribak tekintetében érvényes MRL-ekkel kapcsolatban az Európai Élelmiszerbiztonsági Hatóság (a továbbiakban: Hatóság) a 396/2005/EK rendelet 12. cikke (1) bekezdésének megfelelően indokolással ellátott véleményt (2) adott ki. A Hatóság MRL megállapítását javasolta a rizs tekintetében. Erre az anyagra semmilyen más engedély nem vonatkozik. Mivel nem merül fel a fogyasztókat érintő kockázat, az MRL-eket minden egyéb áru esetében az adott meghatározási határnak megfelelő értéken kell rögzíteni a 396/2005/EK rendelet II. mellékletében.

(3) A denatónium-benzoát tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt (3) adott ki. A denatónium-benzoátot tartalmazó növényvédő szerekkel kapcsolatos összes meglévő engedély kizárólag az erdészeti riasztószerként való használatra korlátozódik, és nem terjed ki az élelmezési célra alkalmas terményeken való közvetlen alkalmazásra. Mivel nem merül fel a fogyasztókat érintő kockázat, az MRL-eket az adott meghatározási határnak megfelelő értéken kell rögzíteni a 396/2005/EK rendelet II. mellékletében.

(4) A fenoxikarb tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt (4) adott ki. A Hatóság az alma, a körte, a birsalma, a naspolya, a japán naspolya, a szilva, a csemegeszőlő, a borszőlő, a szarvasmarha (izom, zsír, máj, vese), a juh (izom, zsír, máj, vese), a kecske (izom, zsír, máj, vese), a lófélék (izom, zsír, máj, vese) és a tej (tehén-, juh-, kecske-, ló-) tekintetében megállapított MRL-ek csökkentését ajánlotta. Más termékek vonatkozásában a jelenlegi MRL-ek változatlanul hagyását szorgalmazta. A Hatóság megállapította, hogy a narancs, a citrom, a mandarin, a sárgabarack/kajszi és az étkezési olajbogyó tekintetében meghatározott MRL-ekkel kapcsolatban bizonyos információk nem állnak rendelkezésre, és a kockázatkezelők részéről további vizsgálatra van szükség. Mivel nem merül fel a fogyasztókat érintő kockázat, a szóban forgó termékek tekintetében alkalmazandó MRL-eket a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni az e rendelet kihirdetését követő két éven belül rendelkezésre álló információk figyelembevételével.

(5) A flurokloridon tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt (5) adott ki. A Hatóság a maradékanyag meghatározásának módosítását javasolta. A burgonya, a sárgarépa, a gumós zeller, a pasztinák/paszternák, a napraforgómag és a gyapotmag tekintetében megállapított MRL-ek csökkentését ajánlotta. A Hatóság arra a következtetésre jutott, hogy a petrezselyemgyökér, a kukorica, a búza, a sertés (izom, zsír, máj, vese), a szarvasmarha (izom, zsír, máj, vese), a juh (izom, zsír, máj, vese), a kecske (izom, zsír, máj, vese), a lófélék (izom, zsír, máj, vese), valamint a tej (juh-, kecske-) tekintetében meghatározott MRL-ekkel kapcsolatban bizonyos információk nem állnak rendelkezésre, és a kockázatkezelők részéről további vizsgálatra van szükség. Mivel nem merül fel a fogyasztókat érintő kockázat, a szóban forgó termékek tekintetében alkalmazandó MRL-eket a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni az e rendelet kihirdetését követő két éven belül rendelkezésre álló információk figyelembevételével.

(6) A kizalofop-P-etil, a kizalofop-P-tefuril és a propakizafop tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt (6) adott ki. A Hatóság a maradékanyag meghatározásának módosítását, továbbá a grapefruitfélék, a narancs, a citrom, a zöld citrom/lime, a mandarin, az alma, a körte, a birsalma, a naspolya, a japán naspolya, a sárgabarack/kajszi, a cseresznye, az őszibarack, a szilva, a csemegeszőlő, a borszőlő, a szamóca, a feketeszeder, a málna (piros és sárga), a fürtös áfonya, a ribiszke (fekete, piros és fehér), a köszméte/egres (zöld, piros és sárga), a csipkebogyó, a fekete bodza, az étkezési olajbogyó, a kumkvat/japán törpemandarin, a burgonya, a cékla, a sárgarépa, a gumós zeller, a torma, a csicsóka, a pasztinák/paszternák, a petrezselyemgyökér, a retek, a bakszakáll, a karórépa, a tarlórépa, a fokhagyma, a vöröshagyma, a salotta/mogyoróhagyma, az étkezési paprika, a padlizsán/tojásgyümölcs, az okra/bámia, az uborka, az apró uborka, a cukkini, a dinnye, a sütőtök, a görögdinnye, a kelbimbó, a kínai kel/pekingi káposzta/pe-tsai, a kel, a karalábé, a fejessaláta-félék, az endívia/széles levelű batáviai endívia, a cikóriasaláta, a turbolya, a metélőhagyma, a zellerlevél, a petrezselyemlevél/metélőpetrezselyem, a zsálya, a rozmaring, a kakukkfű, a bazsalikom, valamint az ehető virágok, a babérlevél, a tárkony, a hüvelyes bab, a hüvely nélküli bab, a hüvelyes borsó, a hüvely nélküli borsó, a friss lencse, a spárga, a szárzeller, az articsóka, a póréhagyma, a szárított bab, a szárított lencse, a szárított borsó, a szárított csillagfürt/farkasbab, a gyapotmag, az olajkinyerésre szánt olajbogyó, a gyökérből készült gyógyteafőzet és a cukorrépagyökér tekintetében megállapított MRL-ek csökkentését javasolta. Más termékek esetében a Hatóság a jelenlegi MRL-ek emelését vagy változatlanul hagyását javasolta. A Hatóság arra a következtetésre jutott, hogy a galambbegysaláta, a fejessaláta-félék, az endívia/széles levelű batáviai endívia, a kerti zsázsa/közönséges borbálafű, valamint egyéb csírák és hajtások, a közönséges borbálafű/szárazföldi zsázsa, a borsmustár/rukkola, a vörös mustár, a kis levelű termények (köztük a Brassica-fajok), a spenótfélék, a mangold, a virágból készült gyógyteafőzet, a levelekből és fűszernövényekből készült gyógyteafőzet, a fűszermagok, a fűszertermések, a sertés (izom, zsír, máj, vese), a szarvasmarha (izom, zsír, máj, vese), a juh (izom, zsír, máj, vese), a kecske (izom, zsír, máj, vese), a lófélék (izom, zsír, máj, vese), a baromfi (izom, zsír, máj), a tej (tehén-, juh-, kecske-, ló-) és a madártojás tekintetében bizonyos információk nem állnak rendelkezésre, és a kockázatkezelők részéről további vizsgálatra van szükség. Mivel nem merül fel a fogyasztókat érintő kockázat, a szóban forgó termékek tekintetében alkalmazandó MRL-eket a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni az e rendelet kihirdetését követő két éven belül rendelkezésre álló információk figyelembevételével.

(7) A 396/2005/EK rendelet 6. cikkének (2) és (4) bekezdésével összhangban kérelmet nyújtottak be a kizalofop-P-etil kukorica esetében való kanadai használata kapcsán. A 396/2005/EK rendelet 8. cikkének megfelelően az érintett tagállam értékelte a fent említett kérelmet, majd az értékelő jelentést továbbította a Bizottságnak. A Hatóság megvizsgálta a kérelmet és az értékelő jelentést, különös tekintettel a fogyasztókat és adott esetben az állatokat érintő kockázatokra, és a javasolt MRL-ről indokolással ellátott véleményt (7) adott ki. A Hatóság arra a következtetésre jutott, hogy az adatokra vonatkozó valamennyi követelmény teljesült, és a kért módosítás a fogyasztók szempontjából biztonságosnak tekinthető.

(8) A tebufenozid tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt (8) adott ki. A Hatóság a gesztenye tekintetében meghatározott MRL csökkentését ajánlotta. Más termékek esetében a Hatóság a jelenlegi MRL-ek emelését vagy változatlanul hagyását javasolta. A Hatóság arra a következtetésre jutott, hogy a cseresznye, a rizs, a sertés (máj, vese), a szarvasmarha (máj, vese), a juh (zsír, máj, vese), a kecske (zsír, máj, vese), a lófélék (máj, vese), a baromfi (izom, zsír, máj), a tej (tehén-, juh-, kecske-, ló-) és a madártojás tekintetében bizonyos információk nem állnak rendelkezésre, és a kockázatkezelők részéről további vizsgálatra van szükség. Mivel nem merül fel a fogyasztókat érintő kockázat, a szóban forgó termékek tekintetében alkalmazandó MRL-eket a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni az e rendelet kihirdetését követő két éven belül rendelkezésre álló információk figyelembevételével. A brokkoli, a fejes káposzta, a kínai kel/pekingi káposzta/pe-tsai, a kel, a galambbegysaláta, a fejessaláta-félék, az endívia/széles levelű batáviai endívia, a kerti zsázsa/közönséges borbálafű, valamint egyéb csírák és hajtások, a közönséges borbálafű/szárazföldi zsázsa, a borsmustár/rukkola, a vörös mustár, a kis levelű termények (köztük a Brassica-fajok), a spenótfélék, a kövér porcsin, a mangold, a szőlőlevél és hasonló fajok, a vízitorma, a turbolya, a bazsalikom, valamint az ehető virágok, a repcemag, a cukornád, a sertés (izom, zsír), a szarvasmarha (izom, zsír), a juh (izom), a kecske (izom), a lófélék (izom, zsír) és a baromfi (izom) kapcsán a Hatóság arra a következtetésre jutott, hogy az említett termékek tekintetében a Codex által meghatározott szermaradék-határértékek (CXL-ek) a fogyasztók számára biztonságosak. Ezért célszerű az említett termékekre vonatkozó MRL-eket ugyanazon a szinten rögzíteni a 396/2005/EK rendelet II. mellékletében.

(9) Azon termékek tekintetében, amelyeken a szóban forgó növényvédő szer használata nem engedélyezett, és amelyekre vonatkozóan nincs hatályban importtolerancia vagy CXL, az MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett értéken kell megállapítani.

(10) A Bizottság konzultált az Európai Unióban növényvédő szerek maradékanyagaival foglalkozó referencialaboratóriumokkal arról, hogy szükséges-e egyes kimutatási határértékek kiigazítása. Az említett laboratóriumok több anyag tekintetében is arra a következtetésre jutottak, hogy bizonyos áruk vonatkozásában a technikai fejlődés következtében egyedi kimutatási határokat kell megállapítani.

(11) A Hatóság indokolással ellátott véleményei és a kérdés szempontjából jelentős tényezők alapján az MRL-ek megfelelő módosításai megfelelnek a 396/2005/EK rendelet 14. cikke (2) bekezdésében előírt követelményeknek.

(12) A Bizottság a Kereskedelmi Világszervezeten keresztül kikérte az Unió kereskedelmi partnereinek véleményét az új MRL-ekről, és figyelembe vette megállapításaikat.

(13) A 396/2005/EK rendeletet ezért ennek megfelelően módosítani kell.

(14) A termékek zavartalan forgalmazása, feldolgozása és fogyasztása érdekében e rendeletben átmeneti intézkedésekről kell rendelkezni azon termékek kapcsán, amelyeket az MRL-ek módosítását megelőzően állítottak elő, és amelyekkel kapcsolatban igazolt, hogy a fogyasztók magas szintű védelme továbbra is biztosított.

(15) A módosított MRL-ek érvénybe lépése előtt elegendő időt kell biztosítani arra, hogy a tagállamok, a harmadik országok és az élelmiszer-vállalkozók felkészülhessenek az MRL-ek módosulásából fakadó új követelmények teljesítésére.

(16) Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

ELFOGADTA EZT A RENDELETET:

1. cikk A 396/2005/EK rendelet II. és III. melléklete e rendelet mellékletének megfelelően módosul.

2. cikk Az Unióban 2020. január 4. előtt előállított, vagy oda ezen időpontot megelőzően behozott termékekre a 396/2005/EK rendelet továbbra is az e rendeletben szereplő módosítások nélkül alkalmazandó.

3. cikk Ez a rendelet az Európai Unió Hivatalos Lapjában való kihirdetését követő huszadik napon lép hatályba. Ezt a rendeletet 2020. január 4-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2019. június 13-án. a Bizottság részéről az elnök Jean-Claude JUNCKER

(1) HL L 70., 2005.3.16., 1. o.

(2) Európai Élelmiszerbiztonsági Hatóság; Reasoned opinion on the review of the existing maximum residue levels for bispyribac according to Article 12 of Regulation (EC) No 396/2005 (Indokolással ellátott vélemény a biszpiribak jelenlegi szermaradék-határértékeinek a 396/2005/EK rendelet 12. cikke szerinti felülvizsgálatáról), EFSA Journal 2018;16(1):5142.

(3) Európai Élelmiszerbiztonsági Hatóság; Reasoned opinion on the review of the existing maximum residue levels for denathonium benzoate according to Article 12 of Regulation (EC) No 396/2005 (Indokolással ellátott vélemény a denatónium-benzoát jelenlegi szermaradék-határértékeinek a 396/2005/EK rendelet 12. cikke szerinti felülvizsgálatáról), EFSA Journal 2018;16(3):5232.

(4) Európai Élelmiszerbiztonsági Hatóság; Reasoned opinion on the review of the existing maximum residue levels for fenoxycarb according to Article 12 of Regulation (EC) No 396/2005 (Indokolással ellátott vélemény a fenoxikarb jelenlegi szermaradék-határértékeinek a 396/2005/EK rendelet 12. cikke szerinti felülvizsgálatáról), EFSA Journal 2018;16(1):5155.

(5) Európai Élelmiszerbiztonsági Hatóság; Reasoned opinion on the review of the existing maximum residue levels for flurochloridone according to Article 12 of Regulation (EC) No 396/2005 (Indokolással ellátott vélemény a flurokloridon jelenlegi szermaradék-határértékeinek a 396/2005/EK rendelet 12. cikke szerinti felülvizsgálatáról), EFSA Journal 2018;16(1):5144.

(6) Európai Élelmiszerbiztonsági Hatóság; Reasoned opinion on the review of the existing maximum residue levels for quizalofop-P-ethyl, quizalofop-P-tefuryl and propaquizafop according to Article 12 of Regulation (EC) No 396/2005 (Indokolással ellátott vélemény a kizalofop-P-etil, a kizalofop-P-tefuril és a propakizafop jelenlegi szermaradék-határértékeinek a 396/2005/EK rendelet 12. cikke szerinti felülvizsgálatáról), EFSA Journal 2017;15(12):5050.

(7) Európai Élelmiszerbiztonsági Hatóság; Setting of import tolerance for quizalofop-P-ethyl in genetically modified maize (A géntechnológiával módosított kukoricában előforduló kizalofop-P-etilre vonatkozó importtolerancia meghatározása), EFSA Journal 2018;16(4)5250.

(8) Európai Élelmiszerbiztonsági Hatóság; Reasoned opinion on the review of the existing maximum residue levels for tebufenozide according to Article 12 of Regulation (EC) No 396/2005 (Indokolással ellátott vélemény a tebufenozid jelenlegi szermaradék-határértékeinek a 396/2005/EK rendelet 12. cikke szerinti felülvizsgálatáról), EFSA Journal 2018;16(2):5190.